രാജമൗലി ചിത്രം ആര്ആര്ആര് അടുത്ത വര്ഷം റിലീസ്, ചിത്രത്തിന്റെ ടീസര് കാണാം ആരാധകര് പ്രതീക്ഷയോടെ കാത്തിരിക്കുന്ന രൗദ്രം രണം രുദിരം ആര്ആര്ആര് എന്ന ചിത്രത്തിന്റെ ടീസര് പുറത്ത് വിട്ട് അണിയറ പ്രവര്ത്തകര്. ബാഹുബലിക്ക് ശേഷം രാജമൗലി ഒരുക്കുന്ന ബ്രഹ്മാണ്ഡ ചിത്രം എന്നത് തന്നെയായിരുന്നു പ്രഖ്യാപനം മുതല് ചിത്രത്തിന് ഏറെ പ്രേക്ഷക ശ്രദ്ധ നേടാനുള്ള കാരണവും. . അടുത്ത വര്ഷം റിലീസിനൊരുങ്ങുന്ന ചിത്രത്തിന്റെ ടീസര് പുറത്തുവിട്ടിരിക്കുകയാണ് അണിയറ പ്രവര്ത്തകര്. ബാഹുബലിക്കും മുകളില് നില്ക്കുന്ന ഗ്രാഫിക്സും ലൊക്കേഷന് സെറ്റുകളുമായാണ് ഇത്തവണ രാജമൗലി എത്തുന്നതെന്ന് വീഡിയോയില് നിന്നും വ്യക്തമാണ്. 2022 ജനുവരി 7നാണ് ചിത്രം ലോകമെമ്ബാടുമുള്ള തിയറ്ററുകളില് എത്തുക.ബാഹുബലി 2 ന്റെ വന് വിജയത്തിനു ശേഷം 2018 നവംബര് 19നാണ് രാജമൗലി ആര്ആര്ആറിന്റെ ചിത്രീകരണം ആരംഭിച്ചത്. എന്നാല് കൊവിഡ് കണക്കുകൂട്ടലുകള് തെറ്റിച്ചു. മാസങ്ങളോളം നിര്ത്തിവെക്കേണ്ടിവന്ന ഷൂട്ടിംഗ് കഴിഞ്ഞ വര്ഷം ഒക്ടോബറിലാണ് വീണ്ടും പുനരാരംഭിച്ചത്. ജൂനിയര് എന്ടിആര്, രാംചരണ്, അജയ് ദേവ്ഗണ്, അളിയ ഭട്ട്, ഒലിവിയ മോറിസ്, റേ സ്റ്റീവെന്സണ്, അലിസണ് ഡൂഡി തുടങ്ങി വന് താരനിരയെയാണ് രാജമൗലി അണിനിരത്തുന്നത്. 1920കള് പശ്ചാത്തലമാക്കുന്ന ചിത്രം അല്ലൂരി സീതാരാമ രാജു, കോമരം ഭീം എന്നീ സ്വാതന്ത്ര്യ സമര സേനാനികളുടെ കഥയാണ് പറയുന്നത്. സ്വാതന്ത്ര്യത്തിന് മുമ്ബ് തെലങ്കാനയിലെ ആദിവാസി പോരാട്ടങ്ങള്ക്ക് നേതൃത്വം കൊടുത്തവരാണ് ഇവര്. അതേസമയം ഇവര് യഥാര്ഥ ജീവിതത്തില് നേരിട്ട് കണ്ടിട്ടില്ല. ഇരുവരും പരസ്പരം കണ്ടിരുന്നെങ്കിലോ എന്ന ഭാവനയിലാണ് ചിത്രത്തിന്റെ കഥ രാജമൗലി ഒരുക്കിയിരിക്കുന്നത്. ഇംഗ്ലീഷിനു പുറമെ പോര്ച്ചുഗീസ്, കൊറിയന്, ടര്ക്കിഷ്, സ്പാനിഷ് ഭാഷകളിലും ചിത്രം നെറ്റ്ഫ്ളിക്സില് എത്തും. ചിത്രത്തിന്റെ സാറ്റലൈറ്റ് അവകാശം ഹിന്ദിയില് സീ സിനിമയ്ക്കാണ്. ഹിന്ദി ഒഴികെയുള്ള പതിപ്പുകളുടെ സാറ്റലൈറ്റ് റൈറ്റ് സ്റ്റാര് ഇന്ത്യയുടെ ഉടമസ്ഥതയിലുള്ള ചാനലുകളിലാണ്. തെലുങ്ക് പതിപ്പ് സ്റ്റാര് മായിലും തമിഴ് പതിപ്പ് സ്റ്റാര് വിജയിലും മലയാളം പതിപ്പ് ഏഷ്യാനെറ്റിലും കന്നഡ പതിപ്പ് സ്റ്റാര് സുവര്ണ്ണയിലും പ്രദര്ശിപ്പിക്കും.